text: Valgkamp på bodega
  15 november 2013 kl. 15.44
  I dag tog to radikale politikere på pubcrawl: Syv bodegaer i Vestjylland fik politisk besøg, og der blev prædiket demokrati over bajerne.
  På tirsdag vil der være nogle bestemte grupper, der glimrer ved deres fravær på valgstederne. For eksempel stemmer typiske bodegagæster mindre end andre dele af befolkningen.
  Det er et demokratisk problem, som folketingsmedlem Lotte Rod (Radikale Venstre) vil prøve at gøre noget ved.
  Hun gik i dag på en række bodegaer i Bramming, Ribe og Esbjerg sammen med Hans Bitch-Larsen, som er de Radikales spidskandidat i Esbjerg.
  - Man hører ofte fra politikere, at vi skal have en så høj valgdeltagelse som muligt. Det er også rigtig, men det er ikke nok bare at udtale sig til aviser eller på tv ? vi skal ud og møde mennesker, så de kan mærke, at deres stemme også betyder noget, siger Lotte Rod.
  